Document ID: 32000R2426

32000R2426
L 279/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2426/2000 НА КОМИСИЯТА
от 31 октомври 2000 година
за изменение на Регламент (ЕИО) № 94/92 за определяне на подробни правила за прилагане на режима за внос от трети страни, предвиден в Регламент (ЕИО) № 2092/91 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и неговото означаване върху земеделските продукти и храните (1), последно изменен с Регламент (ЕО) № 2020/2000 на Комисията (2), и по-специално член 11, параграф 1, буква а) от него,
като има предвид, че:
(1)
Член 11, параграф 1, буква а) от Регламент (ЕИО) № 2092/91 постановява, че продуктите, които са внесени от трета страна, могат да се търгуват само когато те са с произход от трета страна, която е включена в списък, съставен в съответствие с критерии, определени в параграф 2 от посочения член. Този списък е представен в приложението към Регламент (ЕИО) № 94/92 на Комисията (3), последно изменен с Регламент (ЕО) № 1616/2000 (4).
(2)
Аржентинските власти се обърнаха с молба към Комисията да включи нов орган за инспекция и сертификация в съответствие с Регламент (ЕИО) № 94/92.
(3)
Аржентинските власти предоставиха на Комисията всички необходими гаранции и информация, за да удостоверят, че новият орган за инспекция и сертификация отговаря на критериите, посочени в член 11, параграф 2 от Регламент (ЕИО) № 2092/91.
(4)
Мерките, предвидени в настоящия регламент, са в съответствие със становището на комитета по член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕИО) № 94/92 се изменя, както е посочено в приложението към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 октомври 2000 година.

Labels: 10
7
3
6
18